එක්සත් ජාතික පක්ෂයේ හිටපු මහ ලේකම් තිස්ස අත්තනායකට එරෙහිව කූඨ ලේඛන සකස් කිරීම සම්බන්ධයෙන් පවරා ඇති නඩුවේ සාක්ෂි ලබා දීමට අධිකරණය හමුවේ ඔක්තෝම්බර් මස 09 වනදා පෙනී සිටින්නැයි ජනාධිපති මෛත්‍රිපාල සිරිසේනට සහ අග්‍රාමාත්‍ය රනිල් වික්‍රමසිංහට අද (24) යළි නොතීසි නිකුත් කෙරුණා.ඒ, මොවුන් අද දිනයේ අධිකරණය හමුවේ පෙනී නොසිටීම හේතුවෙන්.කොළඹ මහාධිකරණ විනිසුරු විකුම් කළුආරච්චි හමුවේ නඩුව කැදවූ අවස්ථාවේදී නීතිපතිවරයා වෙනුවෙන් පෙනී සිටි නියෝජ්‍ය සොලිසිටර් ජනරාල් දිලිප් පීරිස් අධිකරණයට දැනුම් දුන්නේ ජනාධිපතිවරයාට සහ අගමැතිවරයාට හදිසි අමාත්‍ය මණ්ඩල රැස්වීමකට සහභාගි වීමට ඇති බැවින් අධිකරණයේ පෙනී නොසිටින බවයි.